SA'ner-ma vas vir moord op drie kinders | Maroela Media
Die Telegraph het die 43-jarige vrou as Tania Clarence uitgeken, maar die polisie wou nie haar naam bekend maak nie. Volgens mediaberigte was sy die ma van die drie kinders. Haar man, Gary, is die hoof van gesondheidsorg by Investec in Londen, het die Telegraph verder berig.
Die polisie is Dinsdagaand omstreeks 21:30 na die huis in New Malden, suid van die hoofstad, ontbied. Die polisie het toe op die kinders se liggame afgekom. Volgens 'n buurvrou, wat anoniem wou bly, was daar vier kinders in die gesin, waarvan drie aan spinale spierdistrofie gely het. Die buurvrou het gesê die egpaar se driejarige tweelingseuns en 'n vierjarige sussie was siek, maar die oudste dogter (sewe of agt jaar oud) is gesond. Sy het gesê die gesin het sowat 'n jaar gelede ingetrek, en bygevoeg hulle is "baie oulike mense".
Volgens die Telegraph was Gary en sy oudste dogter in Suid-Afrika toe die kinders vermoor is. Gary en sy dogter het intussen teruggekeer na Londen.
Die polisie het gesê niemand anders word in verband met die moorde gesoek nie. Dit is in die stadium nie bekend hoe die kinders vermoor is nie.
Bronne: The Telegraph / SAPA-AFP
Nou wonder ek: Het die ma nie meer kans gesien vir die siek kinders nie? Of wou sy hulle verlos van pyn en siekte?
Dis bja hartseer om dit te hoor
sulke 2 pragtige seuntjies, dis verskriklik hartseer om te hoor dat hul eie mamma hul vermoor het omdat sy nie meer kans gesien het vir die siek kindertjies nie.
Wonder hoekom terwyl die pa en dogter alleen gaan vakansie hou in Suid Afrika.
Moenie oordeel as jy nie self in haar skoene was nie. Ek dink nie dis so maklik as om te sê sy het nie meer kans gesien vir hulle nie.